རབ་བྱུང་བཅུ་བཞི་བའི་ལྕགས་སྟག༡༨༣༠ལོར།དཔལ་སྤུངས་འཇིགས་མེད་ཆོས་ཀྱི་དབང་པོས་དུས་གཟེར་རྩིས་ཀྱི་ལག་ལེན་མཛད།རབ་བྱུང་བཅུ་བཞི་བའི་ཆུ་བྱི༡༨༥༢ལོར།ཀོང་སྤྲུལ་ཡོན་ཏན་རྒྱ་མཚོས་རྩིས་གཞུང་ཉེར་མཁོ་བུམ་བཟང་གི་རྩིས་མགོ་སྤོས་ནས་སྐར་རྩིས་ལེགས་བཤད་ཀུན་བཏུས་བརྩམས་པ་དེ་ཉིད་དུས་ཕྱིས་མཚུར་ལུགས་ལག་ལེན་བྱེད་མཁན་རྣམས་ཀྱི་རྩིས་གཞུང་གཙོ་བོ་ཞིག་ཏུ་གྱུར་ཡོད།མཁས་པའི་དབང་པོ་འཇུ་མི་ཕམ་འཇམ་དབྱངས་རྣམ་རྒྱལ་རྒྱ་མཚོས་སྨན་རྩིས་སློབ་སྦྱོང་གནང་ས་ཡང་གཙོ་བོར་དཔལ་སྤུངས་ཀྱི་སྨན་གྲྭ་དེ་ཡིན་ལ།ཁོང་གི་རབ་ཚེསས་སྤྲེལ༡༩༠༨ལོར།དུས་འཁོར་འགྲེལ་ཆེན་རྡོ་རྗེ་ཉི་མའི་སྣང་བ་སོགས་སྨན་རྩིས་གཉིས་ཀྱི་གཞུང་མང་པོ་བརྩམས་ཡོད་པ་འདི་ལ་མཚུར་ལུགས་ཞེས་ཡོངས་སུ་གྲགས་སོ།།